नपा पहुंचकर एई को वार्डों की समस्याएं बताई
धार | कांग्रेस भ्रष्टाचार उन्मूलन के सदस्य वार्ड क्र. 4 एवं 6 की अव्यवस्थाओं एवं समस्याओं को लेकर नगर पालिका पहुंचे। जहां सीएमओ भूपेंद्र दीक्षित के नहीं मिलने से समिति के सदस्य एवं वार्डवासी नाराजगी जताई। नपा एई पीएस धार्वे से मिलकर वार्ड की समस्याओं से अवगत कराया। नगर उदय अभियान को लेकर लगाई गई आरटीआई की जानकारी नहीं देने पर आपत्ति दर्ज कराई। प्रधानमंत्री आवास में चयनित 1300 हितग्राहियों की सूची भी मांगी। फूटकर व्यापारियों को अतिक्रमण के नाम से आए दिन हटाने पर उन्हें मोदी पेट्रोल पंप के सामने वाली सड़क पर व्यापार करने के लिए जगह उपलब्ध कराने की मांग की। जिला कांग्रेस सचिव अशोक सोलंकी, जिलाध्यक्ष पं. सुधीर त्रिवेदी, जगन यादव, परसराम चौहान आदि मौजूद थे।
hin_Deva hin_Deva